Krødsherad kommune.

Svar på spørsmålene fra Ringerike og omlandet Parkinsonforening
Emne: Svar på spørreundersøkelse
﻿ 
1. Hvem kontakter man i Ringerike kommune når man trenger ergoterapeut?
For å kontakte Ergoterapitjenesten i Krødsherad kommune kan man direkte kontakte meg, ergoterapeut i Kommunen. I tillegg kan man ha dialog med eventuell hjemmetjeneste, lege eller andre aktører som videre kan formidle behovet til meg, hvor jeg videre kan ta direkte kontakt med brukeren.

1. Hva tilbyr kommunen til personer med Parkinson?
Her i kommunen tilbys det ikke noe spesielt til Parkinson pasienter. De får veiledning, oppfølging og hjelp med eventuelle søknader ved behov. Litt ut ifra hva brukeren selv har som ønske og behov.

1. Er det ventetid for å få hjelp av ergoterapeut?
Her i kommunen er det ikke ventetid på ergoterapeut og man får hjelp kort tid etter det har blitt tatt kontakt. Derimot det som kan ta tid er godkjenning av søknader fra NAV og tilsending av eventuelle hjelpemidler.

1. Har kommunen andre fagpersoner, for eksempel fysioterapeuter med kompetanse på Parkinson?
Kommunens ergoterapeut og fysioterapeut har et tett samarbeid. Dette gir muligheter for drøfting og utførelse av tiltak hos forskjellige bruker her i kommunen. Fysio- og ergoterapitjenesten jobber alltid sammen under hverdagsrehabilitering, og er avhengig av godt samarbeid for gjennomføring.

1. Kan boligen tilpasses, eller bør man vurdere å flytte?
Dette kommer veldig an på tilfellet, men vi prøver å gjøre alt vi kan for at de skal kunne slippe å flytte på grunn av diagnoser. Vi prioriterer tilrettelegging så lang det lar seg gjøre.
1. Hvilke løsninger vil fungere i den enkelte boligen?
Det må tilrettelegges ut ifra hvordan boligen ser ut, hvilke utfordringer bruker har og hvilke løsninger er mulig.

1. Hvilke hjelpemidler kan være aktuelle?
Her finnes det mange forskjellige hjelpemidler som kan være aktuelle. Nok en gang så handler det om hvilke utfordringer bruker har ut ifra funksjonsnivå. Parkinson oppleves og kan utartes forskjellig ut ifra person til person. Eksempler på hjelpemidler kan være rullator (parkinson-rullator), doforhøyer, arbeidsstoler, kjøkkenartikler og «body dryer».

1. Kan NAV bidra med støtte eller hjelpemidler?
Ja det kan de. Kommer an på funksjonsnivå og behov.

1. Kan kommunen bidra med støtte eller hjelpemidler?
Kommunen kan bidra med korttidsutlån av hjelpemidler, men må søke NAV hvis behovet er over 2 år.

